CELEX: 32019R0282
Language: el
Date: 2019-02-15 00:00:00
Title: Εκτελεστικός κανονισμός (ΕΕ) 2019/282 της Επιτροπής, της 15ης Φεβρουαρίου 2019, για την τροποποίηση του εκτελεστικού κανονισμού (ΕΕ) 2016/2080 όσον αφορά τις περιόδους για την υποβολή των προσφορών

19.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 47/34
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/282 ΤΗΣ ΕΠΙΤΡΟΠΗΣ
         της 15ης Φεβρουαρίου 2019
         για την τροποποίηση του εκτελεστικού κανονισμού (ΕΕ) 2016/2080 όσον αφορά τις περιόδους για την υποβολή των προσφορών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
         Έχοντας υπόψη τον εκτελεστικό κανονισμό (ΕΕ) 2016/1240 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (2), και ιδίως το άρθρο 28,
         Εκτιμώντας τα ακόλουθα:
         
                     (1)
                  
                  
                     Με τον εκτελεστικό κανονισμό (ΕΕ) 2016/2080 της Επιτροπής (3) προκηρύχθηκε διαγωνισμός πώλησης αποκορυφωμένου γάλακτος σε σκόνη. Ο κανονισμός προέβλεπε αρχικά δύο επιμέρους διαγωνισμούς μηνιαίως, εκτός από τον Αύγουστο και τον Δεκέμβριο.
                  
               
                     (2)
                  
                  
                     Ο εκτελεστικός κανονισμός (ΕΕ) 2017/472 της Επιτροπής (4) τροποποίησε τον εκτελεστικό κανονισμό (ΕΕ) 2016/2080 μειώνοντας τον αριθμό των περιόδων κατά τη διάρκεια των οποίων μπορούν να υποβληθούν προσφορές σε μία ανά μήνα και καταργώντας την πρόβλεψη τέτοιας περιόδου κατά τον μήνα Αύγουστο.
                  
               
                     (3)
                  
                  
                     Ο εκτελεστικός κανονισμός (ΕΕ) 2018/995 της Επιτροπής (5) τροποποίησε τον κανονισμό 2016/2080 αυξάνοντας τον αριθμό των περιόδων κατά τη διάρκεια των οποίων μπορούν να υποβληθούν προσφορές σε δύο ανά μήνα και εισάγοντας πρόβλεψη τέτοιας περιόδου κατά τον μήνα Αύγουστο.
                  
               
                     (4)
                  
                  
                     Αυτή η αυξημένη συχνότητα επέτρεψε την πώληση σημαντικών ποσοτήτων αποκορυφωμένου γάλακτος σε σκόνη από τα αποθέματα δημόσιας παρέμβασης, μειώνοντας τις διαθέσιμες ποσότητες σε ελαφρώς πάνω από 22 000 τόνους.
                  
               
                     (5)
                  
                  
                     Λόγω του όγκου της διαθέσιμης ποσότητας και προκειμένου να μειωθεί ο διοικητικός φόρτος, είναι σκόπιμο να μειωθεί εκ νέου ο αριθμός των περιόδων κατά τη διάρκεια των οποίων μπορούν να υποβληθούν προσφορές σε μία ανά μήνα.
                  
               
                     (6)
                  
                  
                     Κατά συνέπεια, ο εκτελεστικός κανονισμός (ΕΕ) 2016/2080 θα πρέπει να τροποποιηθεί αναλόγως.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 2 του εκτελεστικού κανονισμού (ΕΕ) 2016/2080, η παράγραφος 2 αντικαθίσταται από το ακόλουθο κείμενο:
            
               
                  «2.   Οι περίοδοι κατά τις οποίες μπορούν να υποβληθούν προσφορές για τους επόμενους επιμέρους διαγωνισμούς αρχίζουν την πρώτη εργάσιμη ημέρα μετά το τέλος της προηγούμενης περιόδου. Λήγουν στις 11.00 π.μ. (ώρα Βρυξελλών) την τρίτη Τρίτη κάθε μήνα. Ωστόσο, τον Αύγουστο η περίοδος λήγει στις 11.00 π.μ. (ώρα Βρυξελλών) την τέταρτη Τρίτη του μήνα και τον Δεκέμβριο η περίοδος λήγει στις 11.00 π.μ. (ώρα Βρυξελλών) τη δεύτερη Τρίτη του μήνα. Εάν η Τρίτη είναι αργία, η προθεσμία λήγει την προηγούμενη εργάσιμη ημέρα στις 11.00 π.μ. (ώρα Βρυξελλών).»
               
            
         
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Φεβρουαρίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
         
            (2)  ΕΕ L 206 της 30.7.2016, σ. 71.
         
            (3)  Εκτελεστικός κανονισμός (ΕΕ) 2016/2080 της Επιτροπής, της 25ης Νοεμβρίου 2016, για την προκήρυξη διαγωνισμού πώλησης αποκορυφωμένου γάλακτος σε σκόνη (ΕΕ L 321 της 29.11.2016, σ. 45).
         
            (4)  Εκτελεστικός κανονισμός (ΕΕ) 2017/472 της Επιτροπής, της 15ης Μαρτίου 2017, για την τροποποίηση του εκτελεστικού κανονισμού (ΕΕ) 2016/2080 όσον αφορά τις περιόδους για την υποβολή των προσφορών (ΕΕ L 73 της 18.3.2017, σ. 5).
         
            (5)  Εκτελεστικός κανονισμός (ΕΕ) 2018/995 της Επιτροπής, της 12ης Ιουλίου 2018, για την τροποποίηση του εκτελεστικού κανονισμού (ΕΕ) 2016/2080 όσον αφορά τις περιόδους για την υποβολή των προσφορών (ΕΕ L 178 της 16.7.2018, σ. 4).